אאודי R8

אָאוּדִי R8 (בגרמנית: Audi R8) היא מכונית על במרכב קופה או קבריולה, שיוצרה על ידי אאודי ספורט חברת הבת של אאודי מיולי 2006 ועד מרץ 2024. היא הוצגה בתערוכת הרכב של פריז בספטמבר 2006.<ref></ref> שמו של הדגם מבוסס על שם דגם מכונית המרוצים של אאודי, אאודי R8.<ref></ref>

אחת מגרסאות המרוץ של המכונית, שימשה כמכונית בטיחות בארבעה מרוצים, ביניהם מרוץ 24 השעות של לה מאן.<ref></ref>

בשנת 2019 פנתה אאודי לרימאק אוטומובילי, יצרנית מכוניות על חשמליות, כדי שתסייע לה לפתח מחליפה חשמלית ל-R8,<ref></ref><ref></ref> הסיבה שאאודי רוצה להחליף למכונית חשמלית היא שיצרניות רכב אחרות בעולם כדוגמת, טסלה שפיתחה את מכונית העל טסלה רודסטר, ואוטומובילי אסטרמה שפיתחה את מכונית העל אסטרמה פולמינאה, הצליחו לייצר מכוניות על, שביצועי המנוע יותר טובים, איכות המכונית, אפס זיהום אוויר, והביקוש בעולם לרכב חשמלי.<ref></ref> אאודי חשפה בראיון לטופ גיר שאולי ה-R8 הבא (דור שלישי) יהיה היברידי נטען ולא חשמלי,<ref></ref> עקב הקושי בהפחתת המשקל של המכונית בגלל המנוע החשמלי והסוללות הכבדות.

עוד באפריל 2019 חשפה אאודי כי תחליף את ה-R8 במכונית על חשמלית חדשה שתיוצר בשנת 2022 תחת השם אאודי אי-טרון GTR.<ref></ref>

המכונית נחשבת בידי מבקרי מכוניות ומגזיני רכב לאחת ממכוניות הספורט הטובות בעולם.<ref></ref><ref></ref><ref></ref><ref></ref> בתוכנית טופ גיר התמודדה ה-R8 נגד הניסאן GT-R, ונאמר עליה כי היא "קצת פחות מרשימה", ואף הוגדרה כאיטית יותר.<ref></ref> במבחני השטח של התוכנית היא הופיעה טוב יותר מאשר הלמבורגיני גאיארדו והאסטון מרטין DB9.

ב-17 באוקטובר 2021 הודיעה אאודי כי עד שנת 2023 תשיק גרסה היברידית או חשמלית ל-R8.<ref></ref>

==היסטוריה==
אני, רובוט]]
למרות ההצלחות הגדולות של אאודי בספורט מוטורי ובמרוצי מכוניות,<ref></ref><ref></ref> אאודי תמיד הייתה במרחק גדול מלייצר מכונית ספורט או על אמיתית וטובה,<ref></ref> אומנם הייתה את מכונית הספורט אאודי TT,<ref></ref> אך זו הייתה רחוקה מלהיקראות מכונית על.<ref></ref> מתחילת שנות השמונים החלה אאודי לשפר את מכוניות הקופה שלה בהנעה לכל הגלגלים (הנעה כפולה, 4X4) ומנועי טורבו.<ref></ref> עיקר השינוי באאודי החלה בשנת 1998 עם קניית למבורגיני על ידי קבוצת פולקסווגן,<ref></ref> אבל השינוי באאודי החל בצורה עדינה בשנת 1991 שאז הציגה אאודי את אאודי קוואטרו ספיידר קונספט בתערוכת הרכב של פרנקפורט,<ref></ref> מכונית זו הייתה בעלת מנוע V16 שסיפק 172 כוחות סוס, אומנם זה לא היה מכונית על אבל זו הייתה ההתחלה.<ref></ref>

לאחר מכן, הציגה אאודי בשנת 2000 עוד מכונית קונספט,<ref></ref> שכללה מנוע W16 עם 700 כוחות סוס,<ref></ref> אך מנוע זה בסופו של דבר עבר לבוגאטי ויירון.<ref></ref> לאחר מכן, בתערוכת הרכב הבינלאומית של ז'נבה במרץ 2003 הציגה אאודי את מכונית הקונספט אאודי RSQ,<ref></ref> מכונית הקונספט יוצרה במיוחד בשביל הסרט אני, רובוט.<ref></ref><ref></ref><ref></ref>

=== מכונית קונספט ===
דגם הקונספט
האאודי R8 הוצגה לראשונה כמכונית קונספט בשם "אאודי לה מאן קוואטרו" , בשנת 2003,<ref></ref> בתערוכת הרכב הבינלאומית של פרנקפורט,<ref></ref> כדי לחגוג 3 שנים רצופות של ניצחון של אאודי במרוץ 24 השעות של לה מאן.<ref></ref><ref></ref> מכונית הקונספט עוצבה על ידי פרנק למברטי. חלק מהרכיבים החיצוניים של האאודי לה מאן קוואטרו "נלקחו" מאאודי TT.<ref></ref> האאודי לה מאן קוואטרו כללה מנוע בנזין V10 בנפח 5.0 ליטר טווין טורבו שסיפק כ-610 כוחות סוס, ותיבת הילוכים חצי אוטומטית בעלת שישה הילוכים. היא האיצה מ-0 ל-100 קילומטרים לשעה בתוך 3.7 שניות והגיעה למהירות מרבית של 345 קילומטרים לשעה.<ref></ref>

=== פיתוח ===
תוכנית הפיתוח, שכללה יצירת מכונית על חדשה לאאודי שתתחרה בלמבורגיני גאיארדו החלה בשנת 2004 כאשר העיצוב של פרנק למברטי,<ref></ref> שעיצב את מכונית הקונספט לה מאן קוואטרו, אושרה על ידי אאודי לייצור.<ref></ref> בשנת 2005 הודיעה אאודי כי שמה של מכונית המרוץ אאודי R8 ישמש למכונית כביש חדשה שתוצג בשנת 2006.<ref></ref> אאודי נתנה את האפשרות למהנדסי הפרויקט להשתמש במנועים הכי גדולים של אאודי. בעיקרון יכלו מהנדסי הפרויקט להשתמש במנוע W12 צילנדרים המייצר הרבה כוחות סוס ולו ביצועים טובים, אך אאודי לא רצתה להתחרות מול למבורגיני אלא מול פורשה 911 והדגמים הבינוניים של פרארי, כדוגמת פרארי 612 סקאלייטי. בינואר 2006 החלו נסיעות המבחן של אבות הטיפוס,<ref></ref><ref></ref><ref></ref> בתערוכת הרכב של פריז בספטמבר 2006 הציגה אאודי את ה-R8.<ref></ref>

== דור ראשון (2015-2006) ==
דור ראשון
הדור הראשון הוצגה בתערוכת הרכב של פריז בספטמבר 2006.<ref></ref> הדור הראשון התבסס בעיקרו על למבורגיני גאיארדו, כולל פלטפורמה. לדור הראשון מידות של,<ref></ref> אורך של 4,431 מ"מ, רוחב של 1,904 מ"מ, גובה של 1,249 מ"מ, בסיס גלגלים של 2,650 מ"מ, ומשקל של 1,560 ק"ג.

בהתחלה הציגה אאודי את ה-R8 עם מנוע בנזין V8 בנפח 4.2 ליטר המספק כ-420 כוחות סוס ב-7,800 סיבובים לדקה ומומנט מרבי של 43.9 קג"מ בין 3,500 ל-7,600 סיבובים לדקה.<ref></ref> תיבת הילוכים רובוטית בעלת שבעה הילוכים.<ref></ref> היא מאיצה מ-0 ל-100 קילומטרים לשעה בתוך 4.6 שניות ומגיעה למהירות מרבית של 301 קילומטרים לשעה.<ref></ref> אאודי לא תכננה מנוע דיזל,<ref></ref> מכיוון שאין מקום למערכת ההנעה הזאת.
=== מתיחת פנים שנת 2012 ===
מתיחת פנים שנת 2012
ביולי 2012 עברה ה-R8 מתיחת פנים.<ref></ref> מתיחת הפנים כמעט ולא נגעה בעיצוב אלא הוסיפה תיבת הילוכים כפולת מצמדים מיוחדת של אאודי הנקראת S-טרוניק. השינויים העיקריים במכונית עם תיבת ההילוכים הזאת הם, במנוע ה-V8 היא מאיצה מ-0 ל-100 קילומטרים לשעה בתוך 4.3 שניות במקום 4.6 שניות, במנוע ה-V10 היא מאיצה מ-0 ל-100 קילומטרים לשעה בתוך 3.6 שניות במקום 3.9 שניות.

=== גרסאות ===
גרסת ה-GT ספיידר

מלבד הגרסה הבסיסית הציגה אאודי חמש גרסאות נוספות.

הראשונה, אאודי R8 V10, גרסה זו בעלת מנוע בנזין V10 צילנדרים בנפח 5.2 ליטר<ref></ref> המספק כ-525 כוחות סוס ומומנט מרבי של 54.1 קג"מ. תיבת הילוכים ידנית בעלת שישה הילוכים. היא מאיצה מ-0 ל-100 קילומטרים לשעה בתוך 3.9 שניות ומגיעה למהירות מרבית של 316 קילומטרים לשעה. מידותיה יותר גדולות עקב הכנסת מנוע V10 שהוא יותר ארוך ממנוע V8. האורך הוא 4,435 מ"מ, הרוחב הוא 1,930 מ"מ, הגובה הוא 1,252 מ"מ, בסיס הגלגלים לא שונה, המשקל הוא 1,620 ק"ג. גרסה זו הוצגה בדצמבר 2008.<ref></ref>

השנייה, אאודי R8 ספיידר, גרסת הגג הנפתח לגרסה הבסיסית אך זו כוללת מנוע V10 כמו של גרסת הקופה. היא הוצגה בתערוכת הרכב של פרנקפורט בספטמבר 2009.<ref></ref>

השלישית, אאודי R8 ספיידר V8, גרסת הגג הנפתח עם מנוע V8 עם 434 כוחות סוס במקום 420 כוחות סוס בגרסת הקופה, נתוני ההאצה והמהירות נותרו ללא שינוי. היא הוצגה באפריל 2011.<ref></ref>

הרביעית, אאודי R8 GT, גרסת "הביצועים הגבוהים" של הגרסה עם המנוע V10. היא כוללת מנוע V10 משופר המספק כ-560 כוחות סוס במקום 525 כוחות סוס. היא מאיצה מ-0 ל-100 קילומטרים לשעה בתוך 3.6 שניות ומגיעה למהירות מרבית של 320 קילומטרים לשעה. משקלה הופחת ב-100 ק"ג.<ref></ref> היא כוללת עיצוב GT (גראן טוריסמו) כולל כנף אחורית קטנה. היא הוצגה במאי 2010.<ref></ref>

החמישית, אאודי R8 GT ספיידר, היא גרסת הגג נפתח ל-R8 GT. היא כוללת אותו מנוע, אך היא קלה ב-85 ק"ג במקום 100 ק"ג בגרסה הבסיסית. היא הוגבלה ל-300 יחידות. היא הוצגה במרוץ לה מאן ביוני 2011.<ref></ref><ref></ref> כ-50 יחידות נמכרו מהדגם בשנת 2012 בארצות הברית.<ref></ref>
=== גרסאות מרוץ ===
אאודי R8 LMS
אאודי הציגה ארבע גרסאות שיועדו למרוצים.
אאודי R8 LMS אולטרה
הראשונה, אאודי R8 LMS, בדצמבר 2008 הודיעה אאודי על ייצור מכונית מרוץ שתתחרה באליפות אירופה ב-GT3 הנערכת בחסות הפדרציה הבינלאומית לרכב (FIA),<ref></ref><ref></ref> ובמרוצים אחרים ברחבי העולם.<ref></ref> באאודי ספורט היא נקראת אאודי R16. היא כוללת את מנוע ה-V10 רק שכאן הוא מספק כ-500 כוחות סוס. מכיוון שתקנות FIA GT3 אוסרות את השימוש במכונית בעלת הנעה כפולה היא משתמשת בהנעה אחורית. היא השתמשה בתיבת הילוכים רציפה בעלת שישה הילוכים. המשלוח ללקוחות החל בסתיו 2010.<ref></ref>

השנייה, אאודי R8 LMS אבולושן, היא גרסה הכוללת מערכת קירור חדשה למנוע, תיקונים למתלים, עם אפשרות לשדרוג. הוצגה במרץ 2010.<ref></ref>

השלישית, אאודי R8 LMS אולטרה, היא גרסה חזקה יותר הכוללת פלסטיק מחוזק, מושב בטיחות חדש, העלאת הספק המנוע ל-570 כוחות סוס ומומנט גבוה יותר במהירויות נמוכות, כנף אחורית רחבה יותר וגדולה יותר. היא הוצגה בתערוכת הרכב הבינלאומית של ז'נבה במרץ 2013.<ref></ref>

הרביעית, אאודי R8 גראנד-אם, מיועדת למרוץ גראנד-אם. היא כוללת הספק מנוע חלש יותר, כ-450 כוחות סוס. הסרת רכיבים רבים כדי לאפשרה למרוץ. היא הוצגה בינואר 2012.<ref></ref>
=== מכוניות קונספט ===
אאודי הציגה שלוש מכוניות קונספט. אאודי R8 אי-טרון קונספט
אאודי R8 V12 TDI קונספטהראשונה, אאודי R8 V12 TDI,<ref></ref> היא מכונית קונספט בעלת מנוע דיזל V12 טווין טורבו בנפח 6.0 ליטר המספק כ-500 כוחות סוס ומומנט מרבי של 102 קג"מ. תאוצה מ-0 ל-100 קילומטרים לשעה אורכת 4.2 שניות ומהירות מרבית של מעל 300 קילומטרים לשעה.<ref></ref> היא הוצגה בתערוכת הרכב של פרנקפורט בינואר 2008<ref></ref> ולאחר מכן בתערוכת הרכב של ז'נבה במרץ 2008,<ref></ref> אאודי חשבה לייצור אותה באופן מלא,<ref></ref> אך תוכנית זו נדחתה עקב שהמנוע גדול מדי ל-R8 והמכירות לא יכסו את העלויות.<ref></ref>

השנייה, אאודי R8 אי-טרון, הגרסה החשמלית של ה-R8 הוצגה כמכונית קונספט בתערוכת הרכב של פרנקפורט בספטמבר 2009,<ref></ref><ref></ref> ובתערוכת הרכב של לוס אנג'לס בדצמבר 2009,<ref></ref> ובמרוץ 24 השעות של לה מאן בשנת 2010.<ref></ref> היא כללה ארבעה מנועים חשמליים המספקים יחד 313 כוחות סוס ומומנט מרבי של 460 קג"מ. היא מאיצה מ-0 ל-100 קילומטרים לשעה בתוך 4.8 שניות ומגיעה למהירות מרבית מוגבלת אלקטרונית של 200 קילומטרים לשעה. סוללת יוני ליתיום בקיבולת 42.4 קוט"ש המספקת טווח נסיעה חשמלי של 248 ק"מ. ניטן לטעון את הסוללה במטען מהיר בקיבולת 230 וואט בתוך ששע עד שמונה שעות, או במטען מהיר בקיבולת 400 וואט שמפחיתה את זמן הטעינה לשעתיים וחצי.

בתערוכת הרכב של פרנקפורט הציגה אאודי את האב טיפוס החשמלי של ה-R8.<ref></ref> האב טיפוס כלל שני מנועים חשמליים המספקים יחד 381 כוחות סוס וסוללת יוני ליתיום בקיבולת 48.6 קוט"ש. מסך מגע חדש המציג את המולטימדיה בקוטר 7.0 אינץ'.

אאודי החלה בפיתוח ה-R8 אי-טרון בשנת 2010 במטרה לייצר מספר מוגבל של יחידות.<ref></ref> ב-26 ביוני 2012 קבע האב טיפוס שיא חדש במסלול הנירבורגרינג בזמן של 8:09.099 שניות.<ref></ref> במאי 2013 לאחר שפיתחה 10 אבות טיפוס עצרה החברה את התוכנית עקב טווח נסיעה מוגבל, וסוללת לא מספיק טובות.<ref></ref> במרץ 2014 הודיעה אאודי כי תבנה את האאודי R8 אי-טרון ללקוח אחד כי הצליחו במהלך השנים להגביר את הטווח ל-450 ק"מ.<ref></ref>

השלישית, אאודי R8 NF, אב טיפוס המשתמש בסיבי פחמן להורדת המשקל. עקב השימוש ברוב חלקי המכונית בסיבי פחמן ירד המשקל ב-325 ק"ג. היא הוצגה בפברואר 2011 במפעל המחקר והייצור בנאקרסולם שבגרמניה.<ref></ref>

=== מהדורות מיוחדות ומוגבלות ===
אאודי הציגה שש מהדורות מיוחדות ל-R8 שיוצרו בייצור מוגבל. אאודי R8 LMX
אאודי R8 LMX - מבט אחורי
הראשונה, אאודי R8 V8 מהדורה מוגבלת, היא גרסה שיוצרה על מנת לחגוג את הניצחון העשירי של האאודי במרוצי לה מאן, היא שווקה בשוק הבריטי וכללה עיצוב חיצוני ופנימי מעוצה ומאובזר בצורה יוצאת דופן, וכל מיני אפשרויות לחווית נהיגה ספורטיבית. היא הוצגה ביוני 2011 והייצור שלה הוגבל ל-100 יחידות.<ref></ref>

השנייה, אאודי R8 V10 מהדורה מוגבלת, גרסה בעלת עיצוב מיוחד בצבעי זהב, חישוקי הגלגלים בקוטר 19 אינץ', חיתוכי גוף בבטן ועוד'. היא הוצגה לשוק הסיני בנובמבר 2011 ויצורה הוגבל ל-30 יחידות.<ref></ref>

השלישית, אאודי F12, היא גרסה חשמלית מיוחדת שתוכננה ויוצרה על ידי שותפות של אאודי עם כמה חברות, היא פותחה למטרות שונות אך לא למכירה.

הרביעית, אאודי R8 אקסקלוסיב סלקשן אדישנס, יועדה לשוק האמריקאי, כללה עיצוב שונה מאוד ומראה ספורטיבי חדיש, צבע אפור מט. בלם אדום עיצוב פנים ספורטיבי, הגה משופר, יותר שימוש בסיבי פחמן, היא הוצגה באוגוסט 2012,<ref></ref> הייצור הוגבל ל-50 יחידות.

החמישית, אאודי R8 מהדורת סין, היא כללה בד מיוחד שעטף את פנים הרכב, עיצוב מפואר לחוץ הרכב וגם לפנים, ריפודי עור עם תפרים ציבעוניים, ידנית הילוכים מאלומיניום. היא הוצגה בדצמבר 2012,<ref></ref> הייצור הוגבל ל-80 יחידות.

השישית, אאודי R8 LMX, היא גרסה מיוחדת שכללה שיפורים במנוע שהעלו את ההספק ל-570 כוחות סוס והאצה מ-0 ל-100 קילומטרים לשעה בתוך 3.4 שניות ומהירות מרבית של 320 קילומטרים לשעה. אאודי ציידה את הדגם בפנסי לייזר, ובכך ה-R8 נהפך לרכב הראשון בעולם המשתמש בפנסי לייזר כסטנדרט באופן סידרתי.<ref></ref> היא הוצגה במרוץ לה מאן במאי 2014,<ref></ref> הייצור הוגבל ל-99 יחידות.

== דור שני (2015-הווה) ==
הדור השני הוצג בתערוכת הרכב הבינלאומית של ז'נבה במרץ 2015.<ref></ref> הדור השני כלל שני מנועים, V10 ו-V10 פלוס (גרסה משופרת של ה-V10). מנוע בנזין V10 טווין טורבו בנפח 5.2 ליטר המספק כ-540 כוחות סוס ב-8,000 סיבובים לדקה ומומנט מרבי של 55 קג"מ ב-6,500 סיבובים לדקה. מנוע בנזין V10 (פלוס) בנפח 5.2 ליטר אך כאן ההספק עומד על 610 כוחות סוס ב-8,150 סיבובים לדקה והמומנט המרבי על 57 קג"מ ב-6,500 סיבובים לדקה.<ref></ref> מנוע ה-V10 מאיץ מ-0 ל-100 קילומטרים לשעה בתוך 3.5 שניות ומנוע ה-V10 בתוך 3.2 שניות, המהירות המרבית היא בין 323 קילומטרים לשעה ל־330 קילומטרים לשעה.<ref></ref> צריכת הדלק במנוע ה-V10 עומדת על 8.47 ק"מ לליטר, במנוע ה-V10 פלוס צריכת הדלק עומדת על 8.0 ק"מ לליטר. תיבת הילוכים כפולת מצמדים בעלת שבעה הילוכים.

ב-7 באוקטובר 2021 חשפה אאודי ספורט כי מעתה האאודי R8 תשווק בגרסת הנעה אחורית שתחליף את הגרסאות הקיימות,<ref></ref> הגרסה החדשה הנקראת, אאודי R8 V10 RWD פרפורמנס, זו תשווק בגרסת קופה וספיידר עם מנוע V10 בהספק 562 כ"ס והנעה אחורית.

=== מתיחת פנים שנת 2018 ===
באוקטובר 2018 הציגה אאודי את מתיחת הפנים ל-8.<ref></ref> מתיחת הפנים כללה עיצוב מעודכן, ועיצוב חדש לחישוקי ה-20 ו-19 אינץ'. והוספת 30 כוחות סוס למנוע V10 ו-10 כוחות סוס למנוע V10 פלוס.<ref></ref>

=== גרסאות ===
אאודי R8 RDW גרסת ההנעה אחורית
מלבד הגרסה הבסיסית הציגה אאודי שתי גרסאות נוספות. הראשונה, אאודי R8 ספיידר, גרסת הגג הנפתח, כוללת את אותם אפשרויות למנועים, את הגג ניתן לפתוח ממהירות של 50 קילומטרים לשעה. היא הוצגה בתערוכת הרכב הבינלאומית של ניו יורק במרץ 2016.<ref></ref>
השנייה, אאודי R8 RDW, גרסת ההנעה אחורית הכוללת את אותם מנועים אך העיצוב קצת שונה. גרסה זו מיוצרת ללא הגבלה ולא כמו קודמתה שהוגבלה ל-999 יחידות. היא הוצגה בתערוכת הרכב הבינלאומית בגרמניה בנובמבר 2019.<ref></ref>

=== גרסאות מרוץ ===
אאודי הציגה שתי גרסאות שיועדו למרוצים.
אאודי R8 LMS באחד המרוציםהראשונה, אאודי R8 LMS (GT3), היא גרסה שנועדה להתחרות באליפות אירופה ב-FIA GT3. היא כוללת מנוע V10 חדש המספק כ-585 כוחות סוס.<ref></ref> הסרת רכיבים שאינם חיוניים מורידה את המשקל ל-1,225 ק"ג. ישנו פתח בגג למקרה תאונה. היא הוצגה בשנת 2015 והמכירות החלו בספטמבר 2015.<ref></ref>
השנייה, אאודי R8 LMS GT4, גרסה שנועדה להתחרות במרוצי GT4. היא כוללת את המנוע V10 אך בהספק של 496 כוחות סוס ו-3.0 מ-0 ל-100 קילומטרים לשעה, המהירות היא 250 קילומטרים לשעה. היא הוצגה בתערוכת הרכב של ניו יורק באפריל 2017.<ref></ref><ref></ref>
=== מהדורות מיוחדות (מוגבלות) ===
אאודי הציגה שלוש מהדורות מיוחדות ל-R8 שיוצרו בייצור מוגבל. אאודי R8 דיסניוםהראשונה, אאודי R8 אי-טרון, היא גרסת הייצור למכונית הקונספט שהוצגה ב-2009. היא כללה שני מנועים חשמליים המספקים יחד 462 כוחות סוס.<ref></ref> סוללת יוני ליתיום בקיבולת 92 קוט"ש המספקת טווח נסיעה חשמלי של 450 ק"מ.<ref></ref> היא האיצה מ-0 ל-100 קילומטרים לשעה בתוך 3.9 שניות<ref></ref> והגיעה למהירות מרבית של 249 קילומטרים לשעה.<ref></ref> משקלה עומד על 1,840 ק"ג.<ref></ref> היא הוצגה בתערוכת הרכב הבינלאומית של ז'נבה במרץ 2015,<ref></ref><ref></ref> ויוצרו בסופו של דבר רק 100 יחידות.<ref></ref>

השנייה, אאודי R8 דיסניום, היא גרסה מיוחדת שיוצרה כדי לחגוג עשור לאאודי R8<ref></ref><ref></ref> (בתרגום מלטינית שמה הוא אאודי R8 "עשור"). היא כוללת אבזור משודרג, צבע אפור-ברונזה, חישוקי הגלגלים בקוטר 20 אינץ', בנוסף השימוש בסיבי פחמן בדגם הוריד את משקלו. היא משתמשת במנוע הכי חזק שיש, V10 פלוס עם 620 כוחות סוס והאצה מ-0 ל-100 קילומטרים לשעה בתוך 3.1 שניות ומהירות של 331 קילומטרים לשעה. היא הוצגה בתערוכת הרכב הבינלאומית של ז'נבה במרץ 2019,<ref></ref> הייצור הוגבל ל-222 יחידות.<ref></ref>

השלישית, אאודי R8 סטאר אוף לוסיס, היא העתק של הגרסה של אאודי R8 המופיעה בסרט יפני משנת 2016. היא הוצגה בינואר 2019 בטוקיו.<ref></ref>

== ייצור ומכירות ==
מפעל אאודי בנקארסולם - המפעל שבו מיוצר אאודי R8
המכונית מיוצרת בגרמניה, במפעל אאודי בנקארסולם על ידי אאודי ספורט.<ref></ref> הכנת המפעל לייצור ה-R8 עלתה 28 מיליון איורו.<ref></ref> ממוצע ההרכבה במפעל אאודי הוא כ-20 מכוניות ליום. כ-120 עובדים מרכיבים את 5,000 המרכיבים השונים של המכונית בתהליך ידני. ה-R8 עוברת תהליך בדיקה קפדני בעזרת טכנולוגיית טומוגרפיה ממוחשבת. רובה המכריע של השלדה עשוי אלומיניום, המפחית ממשקלה, אך עם זאת שומר על חוזק.

=== מכירות ===
להלן נתוני המכירות באירופה, ארצות הברית, קנדה ובשאר העולם.
{| class="wikitable"
|+
!שנה
!אירופה<ref></ref>
!ארצות הברית<ref></ref>
!שאר העולם
|-
|2005
| -
| -
|6
|-
|2006
|80
| -
|164
|-
|2007
|2,035
|240
|4,125
|-
|2008
|2,935
|900
|5,656
|-
|2009
|1,656
|699
|2,101
|-
|2010
|1,632
|799
|3,485
|-
|2011
|1,278
|1,145
|3,551
|-
|2012
|1,046
|802
|2,241
|-
|2013
|1,021
|813
|2,500
|-
|2014
|859
|735
|2,214
|-
|2015
|1,108
|495
|2,074
|-
|2016
|1,428
|736
|3,688
|-
|2017
|1,366
|772
|3,179
|-
|2018
|1,087
|927
|1,764
|-
|2019
|949
|574
|2,121
|-
|2020
|747
|581
| -
|}

==פרסים==
* הוכרזה כמכונית הנוחה ביותר לשליטה והמהירה ביותר בעולם (Best Handling Car and Fastest Car In The World), על ידי מגזין Autocar, בשנת 2007.<ref></ref>
*נבחרה למכונית השנה בעולם לשנת 2008.<ref></ref>
* הוכרזה כמכונית הספורט של השנה 2008, על ידי המגזין הגרמני Autobild.<ref></ref>
* המגזין הצרפתי Auto Journal הכריז עליה כמכונית השנה 2008.<ref></ref>
* מגזין "טופ גיר" הכריז עליה כמכונית השנה 2007.<ref></ref>
* מגזין Fifth Gear הכריז עליה כמכונית הטובה ביותר לשנת 2007.<ref></ref>
* מגזין אוטומוביל הכריז עליה כעיצוב השנה לשנת 2008,<ref></ref> וכרכב השנה לשנת 2008.<ref></ref>
* אתר MSN הכריז עליה כמכונית השנה 2008, לאחר שקיבלה כ-42% מהקולות, כשהיא מנצחת את הפרארי F430, שהגיעה רק למקום השני עם כ-13% מהקולות, ואת מכונית הב.מ.וו M3, שהגיעה רק למקום השלישי עם כ-11% מהקולות.<ref><span>, באתר 2oceansvibe, </span><span>19 במאי 2008</span></ref>
*נבחרה למכונית השנה בקנדה לשנת 2008.<ref></ref>

==במדיה==
===סרטים וסדרות===
אני, רובוט]]
כחלק ממסע הפרסום של אאודי, הופיעה המכונית בשלל סרטים כמו: רונין, רובוטריקים ושני סרטי איירון מן.

בסרט אני, רובוט הופיע דגם קונספט עתידני של ה-R8,<ref></ref><ref></ref> בעל יכולת ריחוף, ללא גלגלים, המגיע למהירות של כ-400 קילומטרים לשעה ובעל נהיגה אוטונומית.<ref></ref> הדמות הראשית בסרט מצליחה לצאת מתאונות קשות במיוחד לאורך הסרט,<ref></ref> וזאת כדי להדגיש במסע הפרסום את נושא הבטיחות של הדגם המציאותי.<ref></ref>

המכונית הופיעה גם בעונה השנייה של הסדרה מסודרים. אחד מפרקי התוכנית "תעשיות על" בערוץ נשיונל ג'יאוגרפיק עסק בתהליך ייצור האאודי R8.

===משחקי וידאו===
גם כחלק ממסע הפרסום, דגם המכונית מופיע בשלל משחקי נהיגה ומרוצים, למחשב ולקונסולות המשחקים השונות, ביניהם: GTR Evolution ,Need for Speed: CarbonBurnout Paradis ,Need For Madnesss 2, אספלט 8, אספלט 9. במשחק Drift City, דגם האאודי R8 מכונה "URe3".

==קישורים חיצוניים==

* [https://www.audi.co.il/models/r8/r8/ אתר האינטרנט הרשמי של אאודי R8 בישראל]
*[https://www.audi.in/dam/nemo/in/Downloads/R8/Audi%20R8%20Brochure_WCM.pdf חוברת ההיסטוריה של אאודי R8], באתר אאודי

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-2006
קטגוריה:מכונית השנה בעולם
קטגוריה:כלי רכב גרמניים
R8
R8